Aktuálne: KONCERT SA BUDE VYSIELAŤ NA FACEBOOKOVÝCH STRÁNKACH. Viac info nižšie.
V súlade s aktuálnymi protipandemickými opatreniami sme pozastavili predaj vstupeniek na koncert. O možnosti vrátenia už zakúpených vstupeniek sa informujte v pokladni ŠfK v rámci otváracích hodín. Ďakujeme za porozumenie.
"ŠfK WINDS"
Flauty: Júlia Kováč Burášová, Klára Jasenčáková, Jana Berčíková, Miriam Kristmannová
Klarinety: Martin Mosorjak, Martin Švec, Adrián Golec, Ján Hric
Hoboje: Henrieta Drozdeková, Zuzana Kurimská Greková, Edmund Troško
Fagoty: Samuel Berčík, Maksymilian Mirowski, Marián Žuk (kontrafagot)
Lesné rohy: Szilárd Buka, Dávid Bagoly, Jakub Slávik
Trúbky: Karol Štofira, Rastislav Badiar, Matej Göllner, Jaroslav Ľaš
Pozauny: Ján Hrubovčák, Marek Kacvinský, Jozef Mičko, Peter Savčák
Tuba: Juraj Bombala
Program:
Wolfgang Amadeus Mozart: Predohra k opere Figarova svadba arr. pre 4 klarinety
Eugène Bozza: Jour d'Été à la Montagne
Jean Francaix: Petit Quatuor
Maurice Ravel: Le Tombeau de Couperin
Ján Nepomuk Hummel: Partita in Es
Chris Hazell: Three brass cats
Štátna filharmónia Košice (ŠfK) pokračuje v streamovaní koncertov. Na štvrtok 15. 10. si dychová sekcia ŠfK pripravila skladby od Bozzu, Mozarta, Francaixa, Ravela, Hummela i súčasníka Chrisa Hazella. V pohodlí svojho domova si tak môžete vypočuť umenie fláut, klarinetov a hobojov, pridajú sa i fagoty, lesné rohy, trúbky, pozauny a tuba. Netradičný komorný koncert ŠfK WINDS bude vysielaný o 19:00 na facebookových stránkach Štátnej filharmónie Košice, K13 – Košické kultúrne centrá, TelKE a Mesta Košice. Zároveň bude streamovaný aj na ďalších kanáloch TelKE – televíznej stanici a Youtube. Sprievodné slovo má už tradične na starosti Peter Katina. Na virtuálne podujatie je vstup voľný.
Koncerty A cyklu / Koncerty B cyklu /Mimoriadne koncerty /Medzinárodný organový festival Ivana Sokola / Ars nova / Košická hudobná jar / Koncert pre mládež / Verejné generálky / Literárno-hudobné večery / Stretnutia s hudbou/ Koncerty v zahraničí